ΕΛΛΗΝΙΚΗ ΔΗΜΟΚΡΑΤΙΑ

**ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ – ΝΟΜΟΣ ΚΙΛΚΙΣ**

**ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΑΠΟΧΕΤΕΥΣΗΣ ΚΙΛΚΙΣ (ΔΕΥΑΚ)**

**ΔΙΕΥΘΥΝΣΗ**: 1ο χιλιόμετρο Κιλκίς Ξηρόβρυση, 61100 Κιλκίς

**ΤΗΛΕΦΩΝΙΚΟ ΚΕΝΤΡΟ**: 23410 29330 **FAX**: 23410 29320

Email: [info@deyak.gr](mailto:info@deyak.gr), Ιστοσελίδα: www.deyak.gr

Από το πρακτικό της αριθμό **5/2013** Συνεδρίασης του Διοικητικού Συμβουλίου της Δημοτικής Επιχείρησης Ύδρευσης Αποχέτευσης Κιλκίς.

**ΣΥΝΕΔΡΙΑΣΗ**: Της 24/04/2013 **Ημέρα**: Τετάρτη **Ώρα**: **13:00**

**ΠΡΟΣΚΛΗΣΗ**: Έγγραφη **Ημερομηνία**: 19/04/2013

Διαπιστώθηκε ότι υπάρχει η νόμιμη απαρτία αφού σε σύνολο επτά (7) μελών βρέθηκαν παρόντα επτά(7)

**ΠΑΡΟΝΤΕΣ**

1. Κωνσταντίνος Παπαδόπουλος, Αντιδήμαρχος Κιλκίς, Αναπληρωτής Πρόεδρος
2. Δημήτριος Τσαντάκης, Δημοτικός Σύμβουλος, Μέλος
3. Ουρανία Κασκαμανίδου, Εκπρόσωπος Συλλόγου εργαζομένων, Μέλος
4. Ιωάννης Δημητριάδης, Εκπρόσωπος Δημοτών, Μέλος
5. Ιωάννης Σισμανίδης, Δημοτικός Σύμβουλος Κιλκίς, μέλος.

**ΑΠΟΝΤΕΣ**

1. Κωνσταντίνος Πάταρας, Δημοτικός Σύμβουλος, Μέλος
2. Παντελής Μαιδάνογλου, Εκπρόσωπος, μέλος

**ΘΕΜΑ 9Ο**

Έγκριση τευχών δημοπράτησης του έργου: «ΕΓΚΑΤΑΣΤΑΣΗ ΕΠΕΞΕΡΓΑΣΙΑΣ ΛΥΜΑΤΩΝ Τ.Δ. Ν.ΣΑΝΤΑΣ ΔΗΜΟΥ ΚΙΛΚΙΣ». **(Απόφαση 49/2013).**

Ο Αναπληρωτής Πρόεδρος της Δ.Ε.Υ.Α. Κιλκίς εισηγούμενος το Ένατο θέμα της ημερήσιας διάταξης έθεσε το θέμα Έγκριση τευχών δημοπράτησης του έργου: «ΕΓΚΑΤΑΣΤΑΣΗ ΕΠΕΞΕΡΓΑΣΙΑΣ ΛΥΜΑΤΩΝ Τ.Δ. Ν.ΣΑΝΤΑΣ ΔΗΜΟΥ ΚΙΛΚΙΣ »

Σχετική ενημέρωση για το παραπάνω θέμα δόθηκε από τον Γενικό Διευθυντή της ΔΕΥΑ Κιλκίς κ. Ηλία Αβραμίδη, ο οποίος έθεσε υπόψη του Δ.Σ. τα τεύχη δημοπράτησης του έργου και την σχετική προέγκριση δημοπράτησης από το ΕΠΠΕΡΑΑ με Α.Π.:102757/15-03-2013 όπου διατυπώνεται η σύμφωνη γνώμη των τευχών δημοπράτησης και της σχετικής διαδικασίας με την οποία θα προκηρυχθεί το έργο.

Το Δ.Σ. αφού μελέτησε όλα τα παραπάνω και άκουσε την εισήγηση του Προέδρου, έπειτα από διαλογική συζήτηση αφού έλαβε υπόψη το N. 1069/1980, όπως τροποποιήθηκε με το Ν. 2307/95 (ΦΕΚ 113/15-06-95),

**αποφάσισε και εγκρίνει ομόφωνα**

Την δημοπράτηση του έργου με το σύστημα μελέτη κατασκευή.

Τα τεύχη δημοπράτησης του έργου που αποτελούν αναπόσπαστο μέλος της παρούσης απόφασης.

Η δημοπράτηση του έργου θα γίνει σύμφωνα με την παρακάτω περίληψη διακήρυξης:

**ΠΕΡΙΛΗΨΗ ΔΙΑΚΗΡΥΞΗΣ**

1. Η Δημοτική Επιχείρηση Ύδρευσης Αποχέτευσης Κιλκίς, προκηρύσσει ανοιχτό διαγωνισμό για την ανάθεση του έργου «ΕΓΚΑΤΑΣΤΑΣΗ ΕΠΕΞΕΡΓΑΣΙΑΣ ΛΥΜΑΤΩΝ Τ.Δ. Ν. ΣΑΝΤΑΣ ΤΟΥ ΔΗΜΟΥ ΚΙΛΚΙΣ», προϋπολογισμού 2.447.700,00 ΕΥΡΩ (με αναθεώρηση και Φ.Π.Α.)

Το έργο συντίθεται από τις ακόλουθες κατηγορίες εργασιών:

|  |  |
| --- | --- |
| **ΚΑΤΗΓΟΡΙΑ ΕΡΓΩΝ** | **ΠΡΟΫΠΟΛΟΓΙΣΜΟΣ ΚΑΤΗΓΟΡΙΑΣ**  **(με ΓΕ&ΕΟ και απρόβλεπτα)** |
|
| **ΥΔΡΑΥΛΙΚΑ ΕΡΓΑ** | 854.088,25 € |
| **ΗΜ ΕΡΓΑ** | 367.403,03 € |
| **ΕΡΓΑ ΚΑΘΑΡΙΣΜΟΥ & ΕΠΕΞΕΡΓΑΣΙΑΣ** | 577.825,35 € |
| **ΕΡΓΑ ΗΛΕΚΤΡΟΝΙΚΟΥ ΕΞΟΠΛΙΣΜΟΥ** | 143.025,44 € |

και αφορά στη σύνταξη της μελέτης εφαρμογής και στην κατασκευή της Ε.Ε.Λ., η οποία θα εξυπηρετεί το Τ.Δ. Ν. Σάντας.

2. Οι ενδιαφερόμενοι μπορούν να παραλάβουν τα συμβατικά τεύχη του διαγωνισμού (Διακήρυξη, Συγγραφή Υποχρεώσεων κ.λ.π) από την έδρα της υπηρεσίας, 1ο χλμ Κιλκίς – Ξηρόβρυσης, κατά τις εργάσιμες ημέρες και ώρες, μέχρι τις \_\_\_\_\_\_\_\_\_\_\_. Πληροφορίες στο τηλέφωνο 2341029330, FAX επικοινωνίας 2341029320, αρμόδιος υπάλληλος για επικοινωνία Ιωάννης Παραγιός.

3. Ο διαγωνισμός θα διεξαχθεί στις \_\_\_\_\_\_\_\_\_\_, ημέρα Τρίτη και ώρα 10.00 π.μ. με το σύστημα «μελέτη – κατασκευή, σύμφωνα με το άρθρο 8 του Ν. 3669/08 και σύμφωνα με την απόφαση Δ17α/08/91/ΦΝ440/6-5-2009 Υπουργού ΠΕΧΩΔΕ, με αξιολόγηση προσφορών και με κριτήριο ανάθεσης την πλέον συμφέρουσα από οικονομική άποψη προσφορά. Η οικονομική προσφορά των διαγωνιζομένων, θα υποβληθεί με το σύστημα κατ’ αποκοπή εργολαβικό αντάλλαγμα σύμφωνα με το άρθρο 8 του Ν.3669/08 και την συμπλήρωση του Προϋπολογισμού Προσφοράς (αριθμητικώς) και Τιμολογίου Προσφοράς (ολογράφως και αριθμητικώς) σε έντυπα σφραγισμένα που χορηγεί η Υπηρεσία στους διαγωνιζόμενους και φέρουν την πρωτότυπη σφραγίδα της Υπηρεσίας

4. Στο διαγωνισμό γίνονται δεκτοί:

Α. Μεμονωμένες εργοληπτικές επιχειρήσεις

Εγγεγραμμένες στο Μητρώο Εργοληπτικών Επιχειρήσεων (Μ.Ε.ΕΠ.) που τηρείται στη Γ.Γ.Δ.Ε. του Υ.Υ.Μ.Δ., εφόσον ανήκουν στις επόμενες τάξεις για έργα κατηγορίας

|  |  |  |  |
| --- | --- | --- | --- |
| **ΚΑΤΗΓΟΡΙΑ ΕΡΓΩΝ** | **ΠΡΟΫΠΟΛΟΓΙΣΜΟΣ ΚΑΤΗΓΟΡΙΑΣ**  **(με ΓΕ&ΕΟ και απρόβλεπτα)** | **ΚΑΛΟΥΜΕΝΕΣ ΤΑΞΕΙΣ** | |
| ΓΕΝΙΚΑ | ΜΕ ΕΔΡΑ Ή ΔΕΥΤΕΡΟ ΔΗΛΩΜΕΝΟ Ν. ΚΙΛΚΙΣ |
| **ΥΔΡΑΥΛΙΚΑ ΕΡΓΑ** | 854.088,25 | 2η, 3η | 2η, 3η, 4η |
| **ΗΜ ΕΡΓΑ** | 367.403,03 | 1η και άνω | 1η και άνω |
| **ΕΡΓΑ ΚΑΘΑΡΙΣΜΟΥ & ΕΠΕΞΕΡΓΑΣΙΑΣ** | 577.825,35 | 1η και άνω | 1η και άνω |
| **ΕΡΓΑ ΗΛΕΚΤΡΟΝΙΚΟΥ ΕΞΟΠΛΙΣΜΟΥ** | 143.025,44 | Α2 και άνω | Α2 και άνω |

Β. Κοινοπραξίες Εργοληπτικών Επιχειρήσεων σε οποιονδήποτε συνδυασμό μεταξύ τους, υπό τους όρους του Άρθρου 16 παρ.7 του Ν.3669/08 (Κοινοπραξία στην ίδια κατηγορία) και υπό τον όρο ότι κάθε Εργοληπτική Επιχείρηση θα συμμετέχει στο κοινοπρακτικό σχήμα με ποσοστό όχι μικρότερο του 25% της καλούμενης κατηγορίας.

|  |  |  |  |
| --- | --- | --- | --- |
| **ΚΑΤΗΓΟΡΙΑ ΕΡΓΩΝ** | **ΠΡΟΫΠΟΛΟΓΙΣΜΟΣ ΚΑΤΗΓΟΡΙΑΣ**  **(με ΓΕ&ΕΟ και απρόβλεπτα)** | **ΚΑΛΟΥΜΕΝΕΣ ΤΑΞΕΙΣ** | |
| ΓΕΝΙΚΑ | ΜΕ ΕΔΡΑ Ή ΔΕΥΤΕΡΟ ΔΗΛΩΜΕΝΟ Ν. ΚΙΛΚΙΣ |
| **ΥΔΡΑΥΛΙΚΑ ΕΡΓΑ** | 854.088,25 | 2η, 3η | 2η, 3η, 4η |
| **ΗΜ ΕΡΓΑ** | 367.403,03 | 1η και άνω | 1η και άνω |
| **ΕΡΓΑ ΚΑΘΑΡΙΣΜΟΥ & ΕΠΕΞΕΡΓΑΣΙΑΣ** | 577.825,35 | 1η και άνω | 1η και άνω |
| **ΕΡΓΑ ΗΛΕΚΤΡΟΝΙΚΟΥ ΕΞΟΠΛΙΣΜΟΥ** | 143.025,44 | Α2 και άνω | Α2 και άνω |

Γ. Κοινοπραξίες εργοληπτικών επιχειρήσεων για την κάλυψη των διαφόρων κατηγοριών των εργασιών του έργου υπό τους όρους της παρ.3 του Άρθρου 16 του Ν.3669/08. Το ποσοστό συμμετοχής της κάθε επιχείρησης στο κοινοπρακτικό σχήμα προκύπτει από τον προϋπολογισμό της κατηγορίας για την οποία αυτή συμμετέχει και δεν είναι απαραίτητο να αναγράφεται. Κατηγορία εργασιών με ποσοστό κάτω του 10% του προϋπολογισμού του έργου (χωρίς αναθεώρηση και Φ.Π.Α.), εφόσον δεν καλείται στη δημοπρασία, αθροίζεται στον προϋπολογισμό της μεγαλύτερης κατηγορίας.

|  |  |  |  |
| --- | --- | --- | --- |
| **ΚΑΤΗΓΟΡΙΑ ΕΡΓΩΝ** | **ΠΡΟΫΠΟΛΟΓΙΣΜΟΣ ΚΑΤΗΓΟΡΙΑΣ**  **(με ΓΕ&ΕΟ και απρόβλεπτα)** | **ΚΑΛΟΥΜΕΝΕΣ ΤΑΞΕΙΣ** | |
| ΓΕΝΙΚΑ | ΜΕ ΕΔΡΑ Ή ΔΕΥΤΕΡΟ ΔΗΛΩΜΕΝΟ Ν. ΚΙΛΚΙΣ |
| **ΥΔΡΑΥΛΙΚΑ ΕΡΓΑ** | 854.088,25 | 2η, 3η | 2η, 3η, 4η |
| **ΗΜ ΕΡΓΑ** | 367.403,03 | 1η και άνω | 1η και άνω |
| **ΕΡΓΑ ΚΑΘΑΡΙΣΜΟΥ & ΕΠΕΞΕΡΓΑΣΙΑΣ** | 577.825,35 | 1η και άνω | 1η και άνω |
| **ΕΡΓΑ ΗΛΕΚΤΡΟΝΙΚΟΥ ΕΞΟΠΛΙΣΜΟΥ** | 143.025,44 | Α2 και άνω | Α2 και άνω |

Δ. Κοινοπραξίες εργοληπτικών επιχειρήσεων εγγεγραμμένων στην τάξη 1η για έργα κατηγορίας ΥΔΡΑΥΛΙΚΑ και κοινοπραξίες εργοληπτικών επιχειρήσεων εγγεγραμμένων στην τάξη Α2 για έργα κατηγορίας ΗΛΕΚΤΡΟΜΗΧΑΝΟΛΟΓΙΚΑ, με τις προϋποθέσεις της παρ.10 του Άρθρου 16 του Ν. 3669/08 (αναβάθμιση ορίου λόγω κοινοπραξίας).

Ο Ανάδοχος υποχρεούται να συνεργαστεί με Μελετητές - Γραφεία Μελετών, τόσο για τη σύνταξη της Τεχνικής Προσφοράς όσο και για την Οριστική Μελέτη - Μελέτη Εφαρμογής του Έργου. Η συνεργασία αυτή αφορά την Εργοληπτική Επιχείρηση, η οποία αμείβει τον Μελετητή, χωρίς να δεσμεύει σε τίποτα τον Κύριο του Έργου.

Οι παραπάνω Μελετητές – Γραφεία Μελετών θα πρέπει να έχουν δυναμικό ανά κατηγορία μελέτης και ως σύνολο τουλάχιστον αντίστοιχο με αυτό των παρακάτω Ελληνικών μελετητικών γραφείων – μελετητών:

* Υδραυλικές μελέτες (κατ. 13) τάξης A και άνω
* Ηλεκτρομηχανολογικές μελέτες (κατ. 9) τάξης Β και άνω
* Χημικές ή Χημικοτεχνικές μελέτες (κατ. 17 ή 18) τάξης Α και άνω
* Στατικές μελέτες (κατ. 8) τάξης A και άνω

Στην περίπτωση αλλοδαπών επιχειρήσεων (διαγωνιζόμενων Εργοληπτικών Επιχειρήσεων ή Εξειδικευμένων Επιχειρήσεων που συμμετέχουν στο διαγωνιζόμενο σχήμα) που διαθέτουν μελετητικά τμήματα, θα πρέπει να αποδεικνύεται ότι διαθέτουν το απαιτούμενο μελετητικό δυναμικό και είναι εγγεγραμμένο στα αντίστοιχα μητρώα της χώρας εγκατάστασης (αν υπάρχουν τέτοια) και σε κάθε περίπτωση ότι διαθέτει ισοδύναμη εμπειρία. Για την αντιστοιχία της εμπειρίας διευκρινίζεται ότι:

* Για μελέτες Υδραυλικών έργων τουλάχιστον 1 μελετητή 4ετούς εμπειρίας
* Για μελέτες Ηλεκτρομηχανολογικές τουλάχιστον 1 μελετητή 8ετούς εμπειρίας
* Για μελέτες Χημικές ή Χημικοτεχνικές τουλάχιστον 1 μελετητή 4ετούς εμπειρίας
* Για μελέτες Στατικές τουλάχιστον 1 μελετητή 4ετούς εμπειρίας

Οι Μελετητές, δεν επιτρέπεται να συνεργάζονται με περισσότερους από ένα διαγωνιζόμενο.

5. Για τη συμμετοχή στο διαγωνισμό απαιτείται η κατάθεση εγγυητικής επιστολής ύψους 38.847,00 Ευρώ και κατατίθεται με εγγυητική επιστολή αναγνωρισμένης Τράπεζας ή με γραμμάτιο σύστασης Παρακαταθήκης του Ταμείου Παρακαταθηκών και Δανείων ή εγγυητική επιστολή του ΤΣΜΕΔΕ και ισχύ τουλάχιστον 11 μηνών, μετά την ημέρα διεξαγωγής του διαγωνισμού.

Ο χρόνος ισχύος των προσφορών είναι 10 μήνες.

6. Το έργο συγχρηματοδοτείται από το ΕΠΠΕΡΑΑ - Ταμείο Συνοχής - Εθνικούς Πόρους (κωδικός ΣΑ: 2012ΣΕ07580090, Φορέας ΣΑ Υπουργείο Περιβάλλοντος Ενέργειας και Κλιματικής Αλλαγής) – Ίδιους Πόρους του Δήμου Κιλκίς.

7. Το αποτέλεσμα της δημοπρασίας θα εγκριθεί από το Δ.Σ. της ΔΕΥΑ ΚΙΛΚΙΣ.

8. Η προκήρυξη του διαγωνισμού απεστάλη στην Υπηρεσία Επισήμων Εκδόσεων των Ευρωπαϊκών Κοινοτήτων στις \_\_\_\_\_\_\_\_\_.

Η απόφαση αυτή πήρε αύξοντα αριθμό**: 49/2013**

Αφού εξαντλήθηκαν τα θέματα της ημερήσιας διάταξης λύνεται η συνεδρίαση.

Για το παραπάνω θέμα συντάχτηκε το πρακτικό αυτό και υπογράφεται ως εξής:

|  |
| --- |
| Ο A. Πρόεδρος της ΔΕΥΑ Κιλκίς |
| **Κωνσταντίνος Παπαδόπουλος**  Αντιδήμαρχος Κιλκίς |